Den grønne revolusjonen

Klar frisk luft ved hvert innpust

Fugler synger, sitter i et tre og gynger

Naturen grønn, den er så skjønn

Et vakkert tre, der det står i fred

Skogen er i live, men nå skal vi rive

Klar, frisk luft er nå en eksosaktig duft

Vi tror vi er glupe, står med kniv mot miljøets strupe

En gang fred og harmoni, nå er det strev og agoni

Alle står og ser, men ingen forstår hva som skjer

Verden går under, vi lager våre egne gravlunder

De skylder på hverandre, men ser ikke at alle må forandre

Det er alle sin feil, dere må se i deres egne speil

Før var det klare årstider, nå har vi nakne fjellsider

Våren er for tidlig ute, banker på vinterens tynne rute

Alle lengter desperat etter sommer, men det er ingenting som kommer

Høsten har tatt fullstendig over, men ingen gjør noe fordi de sover

Vi gir hvalen en rose, for dens liv endte med en pose

Midt på en grønn vinter, ser vi en hvit hare som sprinter

Dyrenes habitat er blitt ødelagt, for alt er nå plastbelagt

Vi må gjøre noe fort, det haster, det hjelper ikke lenger å sette på plaster

Hele tiden skal de forurense, ser ikke at de har tråkket langt over jordas smertegrense

Verden angripes stadig av flommer, naturen sender ut dødsdommer

Vi titter med ubehag bort, vi har sett at skaden allerede er gjort

Det er oss selv vi må avsløre, så er det kanskje noe vi kan gjøre

Om vi kan problemet adressere, kanskje vi fortsatt kan reparere,

Alt det vi har skadet og berørt, med den smerten vi har påført

Vi må be jorda om tilgivelse, og håpe at vi unngår alles store begravelse

Selv om jorda arrene kan gjemme, vil den nok aldri glemme

Det er på tide vi tenker etter, foten ned vi setter

Vi må kutte ut engangsplast, og dette med bråhast

Flytrafikken må minke, for at vi klimaendringene skal klare å sinke

Vi må tenke bærekraft og gjenbruk, kutte dårlige vaner og vårt store forbruk

Alt ansvaret dere legger i våre hender, det er egentlig deres problem dere sender

Dere må bare akseptere, at dette trenger vi hjelp til å reparere

Vi kan ikke alene fikse alt etter dere, vi må samarbeide og være flere

Hjelp oss å friskmelde planten, så de kommende generasjoner slipper den fryktede heten

Selv om det ser ut som en stor utfordring, tror jeg at vi til slutt kan få til en ordning

Det er så mye mer å gjøre, la oss stå sammen og et bra miljø innføre

Om alle sammen prøver, om vi får kjenne flaksen til en kløver,

Kan vi kanskje atter en gang, våkne opp til vakker fuglesang